**Ізгі хабар барлығымызға арналған**

***«Сонда шығыс пен батыстан, солтүстік пен оңтүстіктен жат жұрттық адамдар келіп, Құдайдың Патшалығындағы дастарқан басына жайғасатын болады!»***

***(Лұқа 13:29)***

Киелі кітаптың әлемдегі ең көп аударылған кітап болуының бір себебі бар шығар. Киелі кітаптың 3350 тілге аудармасы бар, әлемдегі басқа ешбір кітап бұл санға тіпті жақын емес.

Неліктен бұл кітап тарихтағы барлық басқа кітаптарға қарағанда адамдарда көбірек қызығушылық тудырды? Мұның себебі мынада: Киелі кітап - Ізгі хабардың тарихы, ал Ізгі хабар барлық адамдарға арналған.

Киелі кітаптың бірінші кітабы Жаратылыстың басталуы кітабының тек 12 тарауында ақ Құдай Ыбырайымға: «Сен арқылы жер бетіндегі бар ұлттар жарылқанады» дейді (Жаратылыс. 12:3).

Көне өситте де, Жаңа өсиетте де, Құдайдың жүрегіндегі қалауын көруге болады. Ол барлық халықтар мен барлық ұлттарға жарылқап, Өз батасын бергісі келеді.

Құдай «барлық халықтарды», «барлық адамдарды», «барлық адамзатты», «барлық жаратылысты» және «бүкіл әлемді» Өзінің Ұлы Иса арқылы Өзімен татуластыруға шақырады.

Жаңа өсиетте: «Ол барлық адамдардың құтқарылып, шындықты біліп алуларын қалайды. 5Құдай — біреу-ақ, Құдай мен адамдар арасын Келістіруші де Біреу, Ол — адам (болып дүниеге келген) Иса Мәсіх» делінген. (1 Тімотеге 2:4-5)

Лұқа кітабында былай делінген: «Сонда шығыс пен батыстан, солтүстік пен оңтүстіктен жат жұрттық адамдар келіп, Құдайдың Патшалығындағы дастарқан басына жайғасатын болады!» (Лұқа 13:29)

Қай жерде тұрсаңыз да, қай тілде сөйлесеңіз де, Ізгі хабар сізге де арналған.